Akta Pelesenan Tenaga Atom 1984

Akta Pelesenan Tenaga Atom 1984 (Akta 304) ialah undang-undang utama di Malaysia yang mengawalselia kegunaan tenaga atom dan bahan nuklear di Malaysia. Akta ini juga menubuhkan Lembaga Pelesenan Tenaga Atom (kini dikenali sebagai Jabatan Tenaga Atom) yang mengawasi pengawalan dan pelesenan pepasangan nuklear, bahan radioaktif, bahan nuklear, dan radas penyinaran di Malaysia.

 Peruntukan undang-undang 
Akta ini mengandungi 71 seksyen yang dibahagikan ke dalam 10 bahagian seperti berikut:

 Bahagian I: Permulaan
 Bahagian II: Lembaga Pelesenan Tenaga Atom
 Bahagian III: Kawalan dan Pelesenan
 Bahagian IV: Pembatalan, Penggantungan dan Pembaharuan Lesen
 Bahagian V: Kesihatan dan Keselamatan
 Bahagian VI: Pelupusan Sisa Radioaktif
 Bahagian VII: Rayuan
 Bahagian VIII: Kuasa Menyita dan Menangkap, Kesalahan dan Lucut Hak
 Bahagian IX: Liabiliti Terhadap Kerosakan Nuklear
 Bahagian X: Am

 Pelesenan 
Di bawah seksyen 15 dan 16 Akta ini, Lembaga Pelesenan Tenaga Atom diberi tanggungjawab untuk mengendali proses pelesenan kesemua aktiviti-aktiviti nuklear yang bukan berkaitan perubatan, sebaliknya kuasa pelesenan aktiviti atau alat nuklear berkaitan perubatan adalah dikendali oleh Ketua Pengarah Kesihatan.

Pautan luar
Akta 304 

Kategori:Akta di Malaysia

Kategori:1984 di Malaysia